Lav et referat af nedenstående tekst:

Tekst:
Flere og flere psykisk syge nordjyder bliver tvangsindlagt på Aalborg Psykiatriske Sygehus. En ny statistik viser, at der siden 2007 har været indlagt 40 procent flere mod deres vilje. - Det er en ulykkelig udvikling og hvis den skal vendes, skal der gribes ind langt tidligere, siger Per Lund Sørensen, direktør på Aalborg Psykiatriske Sygehus. - Jeg har været tvangsindlagt på den lukkede afdeling og det er meget ubehageligt, at blive indlagt under tvang. I værste fald kan det forværre ens sygdom, siger Camilla Krogh, som har diagnosen skizofreni. I 2011 lavede personalet på de psykiske afdelinger 526 frihedsberøvelser. I 2007 var det 378. det svarer til en stigning på 40 procent. Det viser tal fra Psykiatrien under Region Nordjylland. Derfor mener psykiatridirektør i Region Nordjylland, Per Lund Sørensen, at man skal være bedre til at opdage tegn på psykiske lidelser tidligere. Han peger især på at samarbejdet med de praktiserende læger kan forbedres.

Referat:
Langt flere nordjyder indlægges mod egen vilje.